Document ID: 31990L0630

ΟΔΗΓΙΑ ΤΗΣ ΕΠΙΤΡΟΠΗΣ
της 30ής Οκτωβρίου 1990
για την προσαρμογή στη τεχνική πρόοδο της οδηγίας 77/649/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στο οπτικό πεδίο του οδηγού των οχημάτων με κινητήρα
(90/630/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/649/ΕΟΚ του Συμβουλίου της 27ης Σεπτεμβρίου 1977 περί προσεγγίσεως των νομοθεσιών των κρατών μελών που αφορούν στο οπτικό πεδίο του οδηγού των οχημάτων με κινήτηρα^(1), όπως τροποποιήθηκε τελευταία από την οδηγία 88/366/ΕΟΚ της Επιτροπής^(1), και ιδίως το άρθρο 5,
Εκτιμώντας:
ότι, λόγω της αποκτηθείσας εμπειρίας και της επιστημονικής εξέλιξης, ενδείκνυται τώρα να καταστούν ακριβέστερες οι διαδικασίες δοκιμών που ορίζονται στην οδηγία 77/649/ΕΟΚ και, ειδικότερα, να ευθυγραμμιστούν με τις τελευταίες εξελίξεις στο πλαίσιο της Οικονομικής Επιτροπής των Ηνωμένων Εθνών για την Ευρώπη 7
ότι οι διατάξεις της παρούσας οδηγίας είναι σύμφωνες με την γνώμη της επιτροπής για την προσαρμογή στην τεχνική πρόοδο των οδηγιών που στοχεύουν στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα ΙΙΙ της οδηγίας 77/649/ΕΟΚ αντικαθίσταται από το παράρτημα της παρούσας οδηγίας.
Άρθρο 2
1. Τα κράτη μέλη δεν δύνανται από την 1η Μαΐου 1991, για λόγους που αφορούν το οπτικό πεδίο:
- να αρνηθούν, για ένα τύπο οχήματος, την έγκριση ΕΟΚ ή την έκδοση του αντιγράφου του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ^(3) ή την έγκριση από εθνικής πλευράς
ή
- να απαγορεύσουν τη θέση οχημάτων σε κυκλοφορία
όταν το οπτικό πεδίο του οδηγού αυτού του τύπου του οχήματος ή αυτών των οχημάτων έχει προσδιοριστεί σύμφωνα με την οδηγία 77/649/ΕΟΚ, όπως τροποποιείται από την παρούσα οδηγία.
2. Τα κράτη μέλη από την 1η Οκτωβρίου 1991:
- δεν εκδίδουν πλέον το αντίγραφο του δελτίου έγκρισης που προβλέπεται στην τελευταία περίπτωση του άρθρου^10 παράγραφος 1 της οδηγίας 70/156/ΕΟΚ για ένα τύπο οχήματος του οποίου το οπτικό πεδίο του οδηγού δεν έχει προσδιοριστεί σύμφωνα με την οδηγία 77/649/ΕΟΚ, όπως τροποποιείται από την παρούσα οδηγία,
- δύνανται να αρνούνται την έγκριση από εθνικής πλευράς ενός τύπου οχήματος του οποίου το οπτικό πεδίο του οδηγού δεν έχει προσδιοριστεί σύμφωνα με την οδηγία 77/649/ΕΟΚ, όπως τροποποιείται από την παρούσα οδηγία.
Άρθρο 3
Τα κράτη μέλη θέτουν σε ισχύ, πριν από την 1η Μαΐου 1991, τις αναγκαίες διατάξεις για να συμμορφωθούν προς την παρούσα οδηγία και πληροφορούν αμέσως την Επιτροπή σχετικά.
ιΟταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 30 Οκτωβρίου 1990.

Labels: 7
8
15